Gollivud yulduzlari aeroportlarda o‘zini qanday tutadi? Sobiq aeroport xodimi ularning xushmuomalalik darajasi reytingini tuzdi

Los-Anjeles aeroportining Sindi ismli sobiq xodimi o‘zi xizmat ko‘rsatgan mashhur yulduzlarning boadab va xushmuomalalik darajasini 10 balli shkalada baholadi. Sindi yulduzlar haqidagi fikrlari bilan Tik Tok’da bo‘lishgan, deb yozadi Glamour.

Kendall 2 ball bilan ro‘yxat oxiridan o‘rin olgan. Sindining so‘zlariga qaraganda, 24 yashar model juda ham kekkaygan va xodimlarga samimiy munosabatda bo‘lmagan.

Niki Minaj ham 2 ballga loyiq deb topilgan. Sindining aytishicha, Niki boshqalar tushmaguncha samolyotdan tushmasligini aytib, xodimlar ishiga xalal bergan.

Samimiy munosabatda bo‘lgan Kris Evansga 8, Kris Xemsvortga esa 10 ball qo‘yilgan. Xemsvort juda ham xushmuomala bo‘lgan, ayrim xodimlarni o‘z ismi bilan aytib chaqirgan.

Jensen Eklz 7,5, uning hamkasb Jared Padaleki esa 10 balli shkaladan 12 ballga loyiq ko‘rilgan. Shuningdek, “Juda ham g‘alati ishlar” seriali aktyorlari Geyten Matarazzo 10, Nataliya Dayer va Charli Xitonga esa 9 ball qo‘yilgan.

Sindi Orlando Blumni xushchaqchaq, Jo Jonas va Sofi Ternerni esa ajoyib odamlar deb atagan. Rebel Uilson juda ham oddiy, Dakota Jonson esa reysni o‘tkazib yuborganiga hazil bilan yondashgani uchun 9 ball olgan.

Robert Pattinson unga bir marta ko‘zini qisgan, Anna Ferris esa mavjud 10 balli shkaladan ham yuqori – 12 ballga loyiq deb topilgan. Bunga uning Sindi bilan dugonasidek munosabatda bo‘lgani sabab bo‘lgan va xodim hayotida bunday insonni uchratmaganini bildirgan.